**AGENȚIA PENTRU PROTECȚIA MEDIULUI MEHEDINTI**

**Decizia etapei de incadrare**

**Draft**

Ca urmare a solicitării de emitere a acordului de mediu adresată de **COMUNA JIANA**, cu sediul în județul Mehedinți, comuna Jiana, sat Danceu , înregistrată la Agenția pentru Protecția Mediului Mehedinți cu nr. 6615 din 13.05.2024 si a completarilor inregistrate cu nr.8508 din 01.07.2024 în baza:

* **Legii nr. 292/2018** privind evaluarea impactului anumitor proiecte publice și private asupra mediului,
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin **Legea nr. 49/2011**, cu modificările și completările ulterioare,

Agenția pentru Protecția Mediului Mehedinți ***decide,*** ca urmare a consultărilor desfășurate în cadrul ședinței Comisiei de analiză tehnică din data de 25.07.2024 , că proiectul **”Extindere capacitate alimentare cu apa in localitattea Danceu ,*”*,** propus a fi amplasat în **județul Mehedinți, comuna Jiana , sat Danceu *nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, *Anexa nr. 2: pct. 13(a),, orice modificari sau extinderi, altele decat cele prevazute la pc.24 din anexa nr.1, ale proiectelor prevazute in anexa nr.1 sau in prezenta anexa , deja autorizate , executate sau in curs de a fi executate care pot avea efecte semnificative negative supra mediului si pct.2,lit d3)-,, foraje pentru alimentare cu apa,* iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, ***nu se supune evaluării impactului asupra mediului.***

**2.Caracteristicile proiectului**

**2.1 Dimensiunea și concepția întregului proiect**

Lucrarile de realizare a proiectului se realizeaza in intravilanul comunei Jiana, localitatea Danceu, judetul Mehedinti, pe domeniul public al comunei.

Alimentarea cu apa se va realiza din subteran prin realizarea a doua foraje avand Hestim = 100m fiecare, D=200-225mm, Qestim = 0,7l/s.

1. ***Cerinta de apa potabila***

***Q s zi max = 60,48 mc/zi (1,4 l/s) V an max = 22,075 mii mc***

***Q s zi med = 50,40 mc/zi (1,17 l/s) V an med = 18,396 mii mc***

***Q s zi min = 36,29 mc/zi (0,84 l/s) V an min = 13,246 mii mc***

***Regimul de functionare*** : Permanent - 365 zile/an si 12 ore/zi

***Capacitatile fizice principale prevazute prin prezentul proiect sunt:***

Captare subterana, foraje : 2 buc;

Cabina put forat, imprejmuire: 2 buc;

Rezervor 50 mc : 1 buc;

Rezervor 20 mc : 1 buc;

Containere grupuri pompare, filtrare, dezinfectie: 2 buc;

Conducte de alimentare cismele existente;

* ***PUTURI FORATE***

Se propune realizarea unui numar de doua puturi forate pentru suplimentarea alimentarii cu apa a localitatii Danceu, respectiv prin punerea in functiune a celor doua cismele existente in localitate.

***Amplasamentul forajelor propuse:***

* ***foraj nr. 1*** in incinta scolii gimnaziale din localitatea Danceu, amplasata pe DJ 564.
* ***foraj nr. 2*** la intersectia strazii Cismelei cu strada Pacii.

***Coordonatele Stereo 70*** ale locaţiei ***forajului propus Fp Fântâna 1, pentru alimentarea cu apă a fântânii Dănceu 1***, sunt următoarele: ***X = 321128 ; Y = 318161***

***Coordonatele Stereo 70*** ale locaţiei ***forajului propus Fp Fântâna 2, pentru alimentarea cu apă a fântânii Dănceu 2***, sunt următoarele: ***X = 321027 ; Y = 318427***

Ambele foraje se vor realiza pe domeniu public apartinand comunei Jiana.

***Date tehnice estimative ale forajelor:***

***- adancime forata si definitivata cca 100 m***

***- coloana definitiva cu diametrul 200 mm***

***- debit de exploatare estimat Q = 0,70 l/s***

**Conducta de aductiune** de la forajul **F1** se va realiza din PEID, Dn = 50 mm, L = 7,0 m.

**Conducta de distributie** ce deserveste grupul de pompare anexat rezervorului R1 se va realiza din PEID, Dn = 50 mm, L = 88,0 m.

**Conducta de aductiune** de la forajul **F2** se va realiza din PEID, Dn = 50 mm, L = 6,0 m.

**Conducta de distributie** ce deserveste grupul de pompare anexat rezervorului R2 se va realiza din PEID, Dn = 50 mm, in lungine de 19,0 m.

Alimentarea fantanilor existente se va face in mod controlat prin intermediul armaturilor ce vor fi prevazute pe conductele de distributie.

Tinand cont de starea actuala a fantanilor, se recomanda reabilitarea acestora de catre beneficiar – Comuna Jiana.

* ***REZERVOARE DE INMAGAZINARE***

In vederea suplimentarii debitului de apa necesar pentru alimentarea cismelelor publice existente, se propune realizarea a doua rezervoare de inmagazinare montate suprateran, cu volumul util V1 = 50 mc, respectiv V2 = 20 mc.

Rezervoarele propuse vor fi realizate din elemente de otel galvanizat.

***Rezervorul R1*** cu volumul util de 50 mc va avea urmatoarele dimensiuni:

- Diametru fundatie = 5,60 m;

- Diametru rezervor = 4,60 m;

- Inaltime rezervor = 3,60 m;

***Rezervorul R2*** cu volumul util de 20 mc va avea urmatoarele dimensiuni:

- Diametru fundatie = 4,70 m;

- Diametru rezervor = 3,80 m;

- Inaltime rezervor = 2,40 m;

Structura rezervorului este format din placi de otel galvanizat.

Izolatia rezervoarelor poate fi realizata la exterior, cu vata minerala, protejata cu tabla cutata. Etansarea tablelor rezervorului se realizarea prin mastic special.

Rezervorul va fi prevazut cu racordurile aferente atat pentru alimentarea cu apa cat si pentru golire rezervor sau racord PSI.

Rezervoarele vor avea incluse minim urmatoarele dotari:

* Conducta alimentare inox L304 – DN 100
* Conducta preaplin inox L 304 – DN 100
* Conducta golire inox L 304 – DN 100
* Racord pompieri inox L304 – DN 100
* Casa vanelor din otel galvanizat
* Robinet cu flotor
* 1 x 3kW Incalzitor Imersat,
* Placa, contraplaca anti-vortex si sorb inox L304
* Scara acces aluminiu
* Izolatie termica
* Robineti fluture pentru racord pompieri si golire de fund
* Indicator de nivel hidrostatic
* Anod de magneziu 26×390 mm
* Panou de avertizare acustica si luminoasa la nivelul minim
* ***GRUP POMPARE TIP HIDROFOR***

Alimentarea cismelelor existente se va realiza prin intermediul unui grup de pompare tip hidrofor.

Hidroforul ce va deservi rezervorul de inmagazinare va fi amplasat intr-un container metalic axezat rezervorului.

Dimensinile containerelor sunt urmatoarele: L = 3,0 m, B = 2,40 m, H = 2,70 m;

***Caracteristicile tehnice*** ale hidrofoarelor prevazute:

* Vas expansiune 50 l.
* Q = 2 l/s;
* Adancimea maxima de absortie 5 m;
* Presiunea de lucru 3 bar;

Distributia apei se va face prin conducte principale de PEID, Dn = 50 mm.

* ***STATII FILTRARE SI DEZINFECTIE APA***

Tratarea apei brute se va realiza prin intermediul unei instalatii de filtrare si clorinare amplasate in containerele adiacente celor doua rezervoare.

Dimensionarea instalatiilor de filtrare, dezinfectare se va face in faza urmatoare de proiectare pe baza analizelor fizico-chimice ale apei subterane din zona amplasamentului studiat.

* ***IMPREJMUIRE INCINTA***

Zona de protecție sanitară va fi asigurată prin amplasarea forajelor în zone cu posibilități minime de poluare a stratului freatic din alte surse, precum și măsurile de cimentare și izolare de acvifere.

În jurul puțurilor forate se vor institui zonele de protecție sanitară cu regim sever și cu regim de restricție respectând indicațiile HG 930/2005 și ordinul Ministerului Mediului și Pădurilor nr. 1278/20.04.2011.

În vederea asigurării zonei de protecție în regim sever, amplasamentele forajelor, impreuna cu rezervoarele de inmagazinare si containerele aferente, vor fi împrejmuite.

Împrejmuirea se va realiza din panouri bordurate zincate de 2 m înălțime, rezemate pe stâlpi metalici cu fundații izolate din beton armat.

Accesul în zona împrejmuită se va realiza printr-o poartă de acces de 2,0 m înălțime și 4,0 m lățime. Poarta va fi dotată cu sistem antifurt.

Lungimea împrejmuirii, inclusiv porți acces este de cate 38,0 m pentru fiecare amplasament.

* ***La frontul de captare, la fiecare foraj, se va monta un apometru pentru contorizarea consumului de apa***.
* **EVACUARE DE APE UZATE:**Nu este cazul. Nu se realizeaza lucrari de organizare de santier. Pe amplasamentul proiectului se va amplasa un container cu materiale si utilajele pentru lucru.

**2.2 Cumularea cu alte proiecte existente și/sau aprobate**

Proiectarea obiectivului s-a realizat conform P.U.G. aprobat prin Hotararea Consiliul Local Jiana nr.26/29.04.2013. Se cumulează cu alte proiecte existente și/sau aprobate pentru extinderea retelei de alimentare cu apa;

**2.3 Utilizarea resurselor naturale, în special a solului, a terenurilor, a apei și a biodiversității :**

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității, prin ocuparea suprafeței de teren și utilizarea resursei de apă subterană.

Principalele cantităţi de resurse folosite ca materiale de construcție sunt:. piatră, nisip, lemn – resurse folosite in constructie – vor fi asigurate de contractor, nu vor fi exploatate de pe amplasamentul proiectului;

Agregate minerale (piatră spartă, balast, nisip), pământ pentru umpluturi: Majoritatea locaţiilor de procurare a agregatelor şi materialelor de umplutură (nisip şi pietriş) vor fi alese astfel încât să fie cât mai aproape de zona proiectului;

**Apă:**Apa necesară pentru fabricarea betoanelor şi pentru terasamente va fi furnizata prin betonul marfa, de catre furnizori autorizati in realizarea betoanelor.

**2.4 Cantitatea și tipurile de deșeuri generate/gestionate** Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

***Deșeurile rezultate în urma desfășurării activităților de construcție - m*o*ntaj*** (codificate conform legislatiei in vigoare privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase) sunt următoarele:

* ***deșeuri menajere*** (20 03 01), generate din activitatea muncitorilor: se vor depozita în container și vor fi predate pe bază de contract către serviciul de salubrizare al localității; volumul va varia zilnic, funcție de numărul muncitorilor implicați în lucrări;
* ***deșeuri reciclabile***: deșeuri de hârtie și carton (20 01 01), deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;
* ***deșeuri de construcții***: pământ și piatră rezultată din excavații (17 05 04), deșeuri metalice (17 04 05), resturi de beton (17 01 01), lemn (17 02 01); fracțiunile reciclabile se vor valorifica prin unitățile autorizate; deșeurile inerte pot fi utilizate ca materiale de umplutură la indicația și cerința autorității locale ce emite autorizația de construire sau pot fi depozitate într-un depozit de deșeuri inerte.

Depozitarea resturilor reciclabile se va face în cadrul organizării de șantier, în containere individuale, diferențiate pentru fiecare material reciclabil și se vor stabili termene de ridicare cu o firmă specializată în acest sens.

***Funcționarea proiectului*** va genera deșeuri de tip menajer, deșeuri de ambalaje și nămol deshidratat.

Deșeurile menajere se vor depozita în europubele etanșe, din PPR, amplasate pe o platformă betonată din cadrul incintei, de unde vor fi evacuate periodic de firma specializată în salubritate. Se vor asigura facilitățile necesare pentru colectarea selectivă.

***Substanțele și preparatele chimice periculoase utilizate***

În cadrul procesului de construire nu sunt folosite substanțe și preparate chimice periculoase care să afecteze factorii de mediu.

În faza de funcționare, este folosit hipocloritul de sodiu si carbunele activ care ar putea să afecteze factorii de mediu. Hipocloritul de sodiu si carbunele activ este folosit Tratarea apei în staţiile de clorinare amplasate lângă rezervoarele de înmagazinare

**2.5 Poluarea și alte efecte negative**

În ceea ce priveşte problemele de protecţia mediului, vor fi prevăzute măsuri obligatorii pentru executantul lucrării astfel încât să se preîntâmpine degradarea factorilor de mediu. În acest sens se vor avea în vedere:

* protejarea solului şi subsolului în zonele adiacente obiectivului de lucru;
* restrângerea pe cât posibil a spaţiului de depozitare a materiilor prime, pe suprafeţe raţional dimensionate, lângă obiectivul de execuţie;
* excedentele de materiale rezultate în urma săpăturilor vor fi transportate şi depozitate, conform acordurilor încheiate cu beneficiarul, în locuri special amenajate (gropi de împrumut, depozite de deşeuri sau terenuri scoase din folosinţă şi având această destinaţie) cu respectarea principiilor ecologice.

Lucrările propuse prin prezentul proiect nu conduc la poluarea semnificativă a zonei.

Se disting două tipuri de poluanţi:

* Pe perioada construirii, care ar putea crea efecte locale pe termen scurt (de natură temporară);
* În timpul perioadei de exploatare, care ar putea crea efecte pe termen lung (de natură permanentă).

**Apa**

* În perioada de execuţie

Pentru a evita poluarea în vecinătatea lucrărilor, utilajele vor fi stocate la sfârşitul zilei de lucru într-o parcare special amenajată în zonă mai înaltă, prevăzută cu o pantă astfel încât apele pluviale şi eventualele scăpări de carburanţi să fie reţinute într-un separator de produse uşoare. Impurificarea apelor poate apărea şi în cazul unor scurgeri accidentale de produse petroliere de la maşinile şi utilajele din timpul execuţiei, aceste scurgeri fiind în cantităţi mici care nu pot infesta apa subterană.

Lucrările de execuţie a reţelelor edilitare nu vor avea nici o influenţă asupra apelor de suprafaţă şi a celor de adâncime prin măsurile ce se vor lua pentru preîntâmpinarea exfiltraţiilor. Prin execuţia sistemului centralizat de canalizare, calitatea apelor de suprafaţă nu va fi afectată.

**Sol și subsol**

* În perioada de execuţie

Sursele de poluare în perioada de execuţie sunt generate de:

* Traficul auto, prin scurgeri accidentale de produse petroliere în timpul operaţiilor de alimentare sau datorită stării tehnice defectuoase a utilajelor şi echipamentelor de transport şi montaj;
* Depozitarea materialelor de construcţii şi a deşeurilor pe suprafeţe de teren neimpermeabilizate.

Reducerea impactului asupra solului şi subsolului se realizează prin utilizarea mijloacelor de transport şi montaj în stare bună de funcţionare şi depozitarea controlată a reziduurilor şi a materialelor de construcţii.

Poluarea solului şi subsolului se caracterizează ca fiind negliabilă.

* În perioada de exploatare

Prin măsurile care se iau în perioada de execuţie, se elimină posibilitatea exfiltraţiilor.

O sursă potenţială de poluare a solului şi subsolului în perioada de exploatare este reprezentată de scurgerile de produse petroliere de la utilajele de transport ale beneficiarului (materii prime, deşeuri solide, etc.).

În perioada de exploatare, poluarea solului şi subsolului este neglijabilă.

**Aer**

* În perioada de execuţie

Pentru realizarea obiectivului se vor executa lucrări de excavaţii, transportul pământului, a betoanelor, utilajelor, etc. care implică utilizarea mijloacelor de transport grele: autocamion, autobasculantă, buldoexcavator, automacara, autobetonieră. Poluanţii pentru aer în timpul execuţiei sunt: praful și gazele de eşapament.

Sursele de impurificare ale atmosferei asociate activităţilor de execuţie sunt surse libere, deschise, diseminate pe suprafaţa de teren pe care au loc lucrările. Reducerea acestor poluanţi se poate face prin amplasarea unor ecrane protectoare şi udarea suprafeţelor.

Poluarea componentei de mediu aer este de scurtă durată, limitată în timp (perioada de execuţie).

* În perioada de exploatare

Sistemul de alimentare cu apă potabilă nu generează poluanţi atmosferici.

Sistemul de canalizare și epurare apă uzată poate genera disconfort olfactiv, care poate avea impact asupra stării de sănătate a populației și a mediului. Titularul activității trebuie să ia toate măsurile necesare pentru reducerea emisiilor de miros astfel încât disconfortul olfactiv să nu afecteze sănătatea populației și mediul înconjurător, să întrețină rețeaua de canalizare și stația de epurare astfel încât să nu creeze disconfort olfactiv.

În cazul existenței disconfortului olfactiv, operatorul/titularul activității are obligația să ia toate măsurile necesare în vederea diminuării disconfortului produs, prin implementarea unui plan de gestionare a disconfortului olfactiv avizat de autoritatea publică centrală pentru sănătate, prin structurile subordonate și/sau autoritatea administrației publice locale, după caz, iar în cadrul procedurilor de reglementare din punctul de vedere al protecției mediului planul de gestionare a disconfortului olfactiv se avizează și de autoritatea competentă pentru protecția mediului.

**Zgomot şi vibraţii**

* În perioada de execuţie

Zgomotul şi vibraţiile se produc în perioada execuţiei de la utilajele de execuţie şi de la traficul auto.

Nivelul de zgomot la sursă este cca. 85÷95 dB(A), în unele cazuri 110 dB(A). Caracterul zgomotului este de joasă frecvenţă şi durata este cca. 8 ore/zi.

Nivelul total de zgomot nu depăşeşte 70 dB(A) la limita perimetrului construit şi 50 dB(A) la cel mai apropiat receptor protejat.

* În perioada de exploatare

Singurele surse de zgomot provin de la funcţionarea staţiei de epurare si a statiilor de repompare, iar nivelul de zgomot produs de acestea se va încadra în prevederile SR 10009/2017.

**Biodiversitate**

Lucrările de construcţie aferente sistemului de alimentare cu apă pot conduce la intensificarea factorilor de stres asupra ecosistemelor naturale, atât prin lucrări directe, cât şi prin efecte colaterale cum sunt intensificarea traficului rutier şi creşterea activităţii antropice.

Principala pierdere potenţială determinată de lucrările de construcţie este legată de efectul de dezorganizare spaţială a ecosistemelor şi generarea unor efecte de barieră. Speciile de păsări identificate în zona de interes a proiectului cuibăresc pe suprafeţe întinse.

Se apreciază că dezechilibrele asupra ecosistemelor din zonă ca urmare a realizării lucrărilor vor avea o intensitate redusă spre medie. Caracterul dezechilibrelor este reversibil şi se estimează ca într-un interval de max.1 an de la finalizarea lucrărilor, să se reinstaleze starea de normalitate.

Se estimează că, la funcţionarea în regim normal a staţiei de tratare apă, impactul asupra biodiversităţii şi implicit asupra populaţiilor de păsări sălbatice va fi nesemnificativ.

**Peisajul**

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier. În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

Efect de modificare a peisajului actual îl va avea edificarea construcției, pe toată perioada de viață a obiectivului. Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

**Mediul social și economic :**Realizarea proiectului propus nu va avea impact asupra caracteristicilor demografice ale populației locale, nu va determina schimbări de populație în zonă.

Lucrările de amenajare ale obiectivului se vor desfășura cu respectarea legislației în vigoare.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: ***nu este cazul***;
* riscul de dezastre naturale: ***nu este cazul*** - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: ***nu este cazul***.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

2.7 **Riscurile pentru sănătatea umană :**Nu este cazul-pentru proiectul sus amintit nu este necesara obtinerea notificarii de specilialitate emisa de DSP MH conform punct de vedre exprimat in data de 08.07.2024

**3**.**Amplasarea proiectului**

Terenul este situat in intravilanul comunei Jina . sat Danceu si apartine domeniului public;

**3.1 Utilizarea actuală și aprobată a terenurilor**

Conform Certificatului de urbanism nr. 135 din 10.05.2023 emis Consiliul Judetean Mehedinti si are destinatia zona retele edilitare;

Nu se va schimba destinația actuală a terenurilor.

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în zonă construibilă, antropizată.

Pe terenul analizat nu există specii de plante și animale pentru care să fie necesare măsuri speciale de conservare.

**3.3 Capacitatea de absorbție a mediului natural, acordându-se o atenție specială următoarelor zone:**

i.Zone umede, zone riverane, guri ale râurilor: ***nu este cazul*.**

ii.Zone costiere și mediul marin: ***nu este cazul.***

iii.Zonele montane și forestiere: ***nu este cazul.***

iv.Arii naturale protejate de interes național, comunitar, internațional: ***nu este cazul.***

v.Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: ***Nu este cazul conform punct de vedere Compartiment Arii Protejate nr.268/08.06.2023 .***

vi.Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: ***nu este cazul.***

vii.Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***

viii. Zonele cu o densitate mare a populației: ***nu este cazul****.*

ix.Peisaje și situri importante din punct de vedere istoric, cultural sau arheologic: Se va solicita punct de vedere de la Directia Judeteana de Cultura Mehedinti conform P.V CAT nr.9527 din 25.07.2024;

**4.Tipurile și caracteristicile impactului potențial**

**4.1 Importanța și extinderea spațială a impactului**

Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de construcțiile propuse, în schimb va beneficia de avantajele îmbunătățirii infrastructurii și, eventual, ale îmbunătățirii calității vieții.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

4.4 **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență majoră asupra factorilor de mediu din zonă.

**4.5 Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

În perioada de funcționare, probabilitatea unui impact asupra factorilor de mediu este redusă.

4.6 **Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

**Durata impactului*:*** impactul este de durată determinată, pe perioada realizării lucrărilor de construcție;

**Frecvența impactului*:*** lucrările de construcție se vor derula într-o etapă compactă;

**Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier; curățarea terenului de pământ, nisip și trasportarea în zone reglementate; eliminarea deșeurilor generate de lucrătorii de pe șantier și deșeurile de ambalaje rezultate de la materialele de construcții utilizate.

***În perioada de funcționare****:*

***Durata impactului:*** în intervalul de lucru;

***Frecvența impactului:*** zilnic;

***Reversibilitatea impactului:***în condiții de funcționare normală a obiectivului propus, se apreciează că nu sunt situații care să determine ireversibilitatea impactului.

* 1. **Cumularea impactului cu impactul altor proiecte existente şi/sau aprobate: se cumuleaza**
  2. **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect,

Aplicarea măsurilor de diminuare a impactului generat de realizarea și funcționarea investiției, împreună cu obligația constructorului și a beneficiarului de a respecta legislația de mediu în vigoare, vor contribui la reducerea oricărui potențial impact asupra mediului.

***5.În timpul procedurii s-a efectuat, conform procedurii, informarea publicului privind deciziile luate. Nu s-au înregistrat observații/sesizări referitoare la proiectul propus.***

**II. Motivele pe baza cărora s-a stabilit neefectuarea evaluării adecvate:**

Proiectul propus nu intră sub incidenţa art. 28 din O.U.G. nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare conform punct de vedere nr.268/08.06.2023 emis de compartimentul Biodiversitate din cadrul A.P.M. Mehedinți.

**Motivele pe baza cărora s-a stabilit neefectuarea evaluării impactului asupra corpurilor de apă:**

Proiectul propus intră sub incidența articolelor nr. 48 și nr. 52 din Legea nr. 107/25.09.1996 - *legea apelor.* Pentru prezentul proiect s-a obtinut ***Avizul de gospodărire a apelor***  nr.35 din 27.06.2024 . – emis de Administrația Bazinală de Apă Jiu, Sistemul de Gospodărire a Apelor Mehedinți-SGA MH conform caruia alimentarea cu apa a investitiei necesita urmatoareledebitele caracteristice ale cerintei de apa :

***Cerinta de apa potabila***

***Cerinta de apa potabila***

***Q s zi max = 60,48 mc/zi (1,4 l/s) V an max = 22,075 mii mc***

***Q s zi med = 50,40 mc/zi (1,17 l/s) V an med = 18,396 mii mc***

***Q s zi min = 36,29 mc/zi (0,84 l/s) V an min = 13,246 mii mc***

***Regimul de functionare*** : Permanent - 365 zile/an si 12 ore/zi

Cod cadastral: VII - 1.024.00.00.00.0. (r. Blahnita)

Cod corp de apa captare: ROJI06 – Lunca si terasele Dunarii(Calafat) si afluentilor sai

**Conditii impuse beneficiarului prin prezentul aviz :**

Beneficiarul avizului va aduce la cunostiinta A.B.A.Jiu - S.G.A. Mehedinti, data inceperii executiei lucrarilor cu 10 zile inainte de aceasta;

**Conditii impuse beneficiarului :**

Beneficiarul avizului va aduce la cunostiinta A.B.A.Jiu - S.G.A. Mehedinti, data inceperii executiei lucrarilor cu 10 zile inainte de aceasta;

Lucrarile proiectate se vor corela functional sub aspect hidrotehnic cu lucrarile existente, executate in zona, dupa caz .

Lucrarile se vor executa numai pe terenuri reglementate din punct de vedere juridic .

* Sa respecte conditiile impuse prin ***Avizul de gospodarire a apelor nr 33/27.06.2024 emis*** pentru investitia “***Extindere capacitate alimentare cu apa in localitatea Danceu, comuna Jiana, judetul Mehedinti*** “ .

***In conditiile in care se modifica prevederile prezentului aviz sau se vor executa lucrari suplimentare fata de cele avizate, se va solicita aviz modificator conform Ordinului MAP nr. 828/2019.***

***Dupa executia forajelor se va intocmi documentatie tehnica a celor doua foraje, care va cuprinde toate datele privind executia si definitivarea acestora (parametrii tehnici, litologie, etc.), rezultatele analizelor chimice si date de exploatare (debit optim de exploatare, regim de functionare).***

***Un exemplar din documentatia tehnica finala a celor doua foraje va fi transmis la I.N.H.G.A. pentru completarea Fondului National de date hidrologice.***

***In scopul obtinerii autorizatiei de gospodarire a apelor, pe baza documentatiei tehnice sus mentionate, se va intocmi studiul pentru delimitarea zonelor de protectie sanitara si a perimetrului de protectie hidrogeologica, in conformitate cu H.G. 930/2005 si Ordinul M.M.P. nr. 1278/2011, pentru toate forajele executate.***

***Prezentul aviz nu se refera la rezistenta si stabilitatea lucrarilor si nu exclude obligativitatea solicitarii si obtinerii si a celorlalte avize si acorduri legale.***

Avizul de gospodarire a apelor isi mentine valabilitatea pe toata perioada de executie a lucrarilor daca acestea au inceput in termen de 2(doi) ani de la emitere si daca au fost respectate prevederile inscrise in aviz , in caz contrar acesta isi piede valabilitatea.

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentele din intravilanul comunei Jiana , sat danceu respectându-se următoarele prevederi:

* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Se vor respecta condițiile din Avizul de gospodărire a apelor nr. 33 din 27.06.2024 emis de S.G.A. Mehedinți;***
* Se vor respecta măsurile prevăzute prin proiect în vederea diminuării impactului asupra factorilor de mediu;
* Beneficiarul răspunde de realizarea corectă a lucrărilor propuse, prezentate în Memoriul de prezentare;
* În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate sau a depozitelor temporare de pământ, precum și a materialelor solubile sau antrenabile cu apă;
* Pe perioada de implementare a proiectului se vor utiliza echipamente și utilaje de generație recentă, prevăzute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului;
* Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;
* Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora;
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea în locuri neautorizate;
* ***La finalizarea proiectului autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare. Procesul-verbal întocmit se anexează și face parte integrantă din procesul-verbal de recepție la terminarea lucrărilor;***

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**Director Executiv,**

**Dragos Nicolae TARNITA**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:Claudia LOHON | Șef Serviciul A.A.A |  |  |
| Întocmit:Ilse Palaloga | Consilier Sup AAA |  |  |